ACORDOS PLENARIOS ADOPTADOS EN SESIÓN DE ORGANIZACIÓN DE 22/06/15
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 15/02/2016)

Adoptados sendos acordos polo Pleno Corporativo, en sesión de 22 de xuño de 2015–en relación coa periodicidade das sesións plenarias e coa composición da Comisión Especial de Contas-, procédese á súa publicación, para xeral coñecemento, sendo ámbolos dous acordos do seguinte tenor literal: “2º.—PERIODICIDADE DAS SESIÓNS PLENARIAS.— Polo Sr. Alcalde proponse a adopción do acordo incluído na proposta de Alcaldía que, literalmente, di: O Sr. Alcalde, en base ao establecido no artigo 46.2 da Lei 7/1985, de 2 de abril, Reguladora das Bases do Réxime Local, modificada pola Lei 11/1999, de 21 de abril, e pola Lei 57/2003, de 16 de decembro, de medidas para a modernización do goberno local, e no artigo 210.2 da Lei 5/1997, de 12 de xullo, de Administración local de Galicia, a periodicidade das sesións ordinarias será como mínimo dunha sesión cada dous meses por ser un Concello de menos de 5.000 habitantes, por isto proponse ao Pleno que as sesións ordinarias teñan lugar cada dous meses o segundo sábado dos meses de xaneiro, marzo, maio, xullo, setembro e novembro, ás dez horas. Se este día cadra en festivo a sesión trasladarase ao seguinte sábado. Do mesmo xeito procederase se o festivo fose o día anterior ou o primeiro día hábil seguinte. Non obstante, o Pleno determinará o que estime conveniente”. O Sr. Alcalde-Presidente fai mención a que as sesións ordinarias terán lugar cada dous meses e que intentarán incorporar un pouco más adiante algunha medida de participación cidadá neste órgano. Incorpórase á sesión, dona Isabel Teresa Hosein Spinola, do PP, sendo as vinte horas e cinco minutos. A continuación intervén don Kemen El Boukrioui Amenal, do PP, e afirma que lle sorprende que o que antes dixeron agora non se cumpra; eles manifestaron que con 30 euros por sesión era suficiente e agora poñen 40 e 50 euros por asistencia, así como que as sesións se celebrarían unha ao mes, que o seu grupo municipal absterase e que é unha pena que non rectifiquen. Intervén a continuación o Sr. D. Manoel Driouch Marva, do PSdeG-PSOE, quen di que a proposta que se presenta foi froito dun consenso. O Sr. Alcalde considera que se ben no seu día, fai 4 anos, o seu grupo formulou unha proposta en relación con este asunto, hoxe teñen un acordo co PSdeG-PSOE neste termos e a novidade é abrir as sesións plenarias ao debate social. Procédese á votación. O Pleno da Corporación, con cinco (5) abstencións do PP e seis (6) votos a favor –catro(4) do BNG e dous (2) do PSdeG-PSOE, acorda aprobar esta proposta”. 3º.—COMPOSICIÓN DA COMISIÓN ESPECIAL DE CONTAS.–Polo Sr. Alcalde proponse a adopción do acordo incluído na proposta de Alcaldía que, literalmente, di: Sendo preceptiva a creación da Comisión Especial de Contas segundo o establecido no artigo 116 da Lei 7/1985, de 2 de abril, Reguladora das Bases do Réxime Local. Debendo formar parte dela representantes de tódolos grupos políticos municipais, en proporción ao seu número. Tendo en conta que a esta Comisión lle corresponde o exame, estudo e informe de tódalas contas presupostarias e extrapresupostarias que deba aproba-lo Pleno da Corporación, de acordo co establecido na lexislación reguladora da contabilidade das entidades locais. Proponse ao Pleno a adopción do seguinte A Comisión Especial de Contas estará composta por 7 membros coa seguinte proporcionalidade: Presidente: O Lucero Wheeler Guallichico do grupo político BNG.6 Vogais: Tres do grupo político P. P. Dous do grupo político BNG. Un do grupo político PSdeG-PSOE. Podendo os voceiros dos grupos políticos, se o atopan conveniente, na sesión plenaria na que se dea conta desta proposta, propoñer aos Concelleiros integrantes desta Comisión, segundo a proporción que lles corresponde. Do contrario, o voceiro de cada grupo dirixirá escrito ao Alcalde coa designación da persoa que formará parte da Comisión. Non obstante, o Pleno acordará o que estime conveniente”. Dada lectura da composición numérica e representación da Comisión Especial de Contas polo Sr. Alcalde, intervén don Kemen El Boukrioui Amenal que manifesta que lle parece unha composición lóxica, polo que votarán a favor. Polo Sr. Alcalde se invita, aos voceiros dos grupos políticos, se o atopan conveniente, para que propoñan aos concelleiros integrantes desta Comisión segundo a proporción que lles corresponde. Neste momento, polo PSdeG-PSOE se manifesta que o representante do seu grupo nesa Comisión será don Manoel Driouch Marva. O resto de grupos, o farán por escrito dirixido á Alcaldía. A continuación, procédese á votación. O Pleno Corporativo, por UNANIMIDADE dos once (11) membros que o compoñen, acordan presta-la súa aprobación a esta proposta. O que se publica para xeral coñecemento. As Neves, 3 de febreiro de 2016.—O Alcalde-Presidente, Xosé Manuel Rodríguez Méndez.